เมื่อวานไปคอนเสิร์ตมาค่ะแล้วกรี๊ดเยอะมากจนปวดหัวตั้งแต่ตอนกรี๊ดที่อยู่ในคอนเสิร์ตแต่ไม่หยุดกรี๊ดเพราะกลัวไม่มีโอกาสได้ดู หลังกลับบ้านเวลาก้มหน้าแล้วมีอาการปวดหัวตรงหน้าผากหนักมาก วันนี้เวลาก้มหน้าก็ยังปวดหัวตุ้บมากๆ มีวิธีการรักษามั้ยคะ พอดีที่บ้านเหมือนไม่มียาพาราด้วยค่ะ
สวัสดีค่ะ อาการปวดหัว เกิดหลังการอยู่ในที่เสียงดังๆ หรือตะเบ็งเสียงดังๆนั้น อาจจะเป็นอาการปวดหัวจาก กล้ามเนื้อบริเวณรอบๆศีรษะ ซึ่งอาจเกิดจากมีการตึงตัวจากการใช้งานระหว่างวัน ความเครียด การเพ่งสายตามากๆ การไปอยู่ในที่เสียงดังๆนานๆ ส่วนใหญ่กลุ่มนี้ถ้าพักแล้วมักจะดีขึ้น สาเหตุอื่นๆเช่น ปวดจากไมเกรน มักเป็นมากข้างเดียว ตาพร่า สู้แสงไม่ได้ คลื่นไส้ หรือปวดจากสาเหตุในสมองกรณีมีอุบัติเหตุที่สมอง เป็นต้นจากที่กล่าวมา น่าจะเป็นปวดหัวจากการใช้งานได้มากที่สุดค่ะ สาเหตุนี้ควรรักษาเบื้องต้นด้วยการพักผ่อนให้เพียงพอ งดการไปอยู่ในสิ่งกระตุ้นที่ทำให้มีอาการ และรับประทานยาแก้ปวดหรือยาแก้อักเสบที่ไม่ใช่สเตียรอยด์เพื่อบรรเทาอาการได้ทุก 4-6 ชั่วโมงหากยังปวดมากขึ้นเรื่อยๆ ไม่ทุเลาหลังการพักหรือรับประทานยา ปวดมากจนรบกวนการทำงานหรือใช้ชีวิตประจำวัน การมองเห็นผิดปกติ คลื่นไส้ ควรรีบไปพบแพทย์